บาทเปิด 32.80 บาทต่อดอลลาร์
เงินบาทเปิดตลาด 32.80 บาทต่อดอลลาร์ ตลาดไร้ปัจจัยใหม่ รอดูตัวเลขเศรษฐกิจสำคัญของสหรัฐฯ คืนนี้
1 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.80 บาท/ดอลลาร์ จากเย็นวานนี้ อยู่ที่ระดับ 32.83/85 บาท/ดอลลาร์
"เช้านี้เงินบาทแข็งค่าจากช่วงเย็นวานนี้ โดยเมื่อคืนยังไม่มีปัจัยใหม่ๆ เข้าใจว่านักลงทุนคงจะรอดูสถานการณ์การแพร่ระบาดของเชื้อไวรัสโควิด-19 และผลของมาตรการที่ทั่วโลกนำออกมาใช้เพื่อกระตุ้นเศรษฐกิจ"นักบริหารเงิน กล่าว
สำหรับวันนี้ให้กรอบการเคลื่อนไหวของเงินบาทระหว่าง 32.70-32.90 บาท/ดอลลาร์ โดยคืนนี้จะมีตัวเศรษฐกิจของสหรัฐฯ ได้แก่ ดัชนีภาคการผลิตเดือนมี.ค.จากสถาบันจัดการด้านอุปทานของสหรัฐ (ISM) และ ตัวเลขจ้างงานภาคเอกชนเดือนมี.ค. จาก ADP น่าจะมีผลต่อทิศทางอัตราแลกเปลี่ยนบ้าง ซึ่งส่วนใหญ่คาดการณ์ว่าไม่น่าจะออกมาดี